Blaze7451/Wiki-th-20250601 huggingface dataset:
พิพิธภัณฑ์ยิว เบอร์ลิน

พิพิธภัณฑ์ยิว เบอร์ลิน (Jewish Museum Berlin, Jüdisches Museum Berlin) เป็นพิพิธภัณฑ์ยิวตั้งอยู่ในเบอร์ลิน ประเทศเยอรมนี เปิดให้บริการในปี 2001 และถือเป็นพิพิธภัณฑ์ยิวที่มีขนาดใหญ่ที่สุดในทวีปยุโรป ด้วยพื้นที่ใช้สอย abbr=off พิพิธภัณฑ์จัดแสดงประวัติศาสตร์ของชาวยิวในเยอรมนีนับตั้งแต่ยุคกลางมาจนถึงยุคปัจจุบัน ตัวพิพิธภัณฑ์ประกอบด้วยสามอาคาร ในจำนวนนี้มีสองอาคารที่สร้างขึ้นมาใหม่และเป็นผลงานออกแบบโดยสถาปนิก ดาเนียล ลีเบอสไคด์ พิพิธภัณฑ์มีของสะสม หอสมุด และหอจดหมายเหตุที่เก็บรวบรวมและบอกเล่าเรื่องราวของประวัติศาสตร์ชาวยิวในเยอรมนี
ในปี 2012 ได้มีการสร้างสถาบันดับเบิลยู ไมเคิล บลูเมินทัล แห่งพิพิธภัณฑ์ยิว เบอร์ลิน ขึ้น ตัวอาคารออกแบบโดยลีเบอสไคด์เช่นกัน ภายในสถาบันประกอบไปด้วยหอจดหมายเหตุ, หอสมุด, ส่วนงานการศึกษาพิพิธภัณฑ์, โถงบรรยาย และ "สวนผู้ลี้ภัย" (Diaspora Garden)
พิพิธภัณฑ์ตั้งอยู่ในเขตที่อดีตเป็นเบอร์ลินตะวันตก และประกอบด้วยสองอาคาร คือ อาคารเก่าสถาปัตยกรรมบาโรก "คอลเลอเฌียนเฮาส์" (Kollegienhaus) อดีตใช้งานเป็นคัมเมอร์เฌริตช์ และเคยใช้งานเป็นพิพิธภัณฑ์เบอร์ลิน และอาคารหลังใหม่ สร้างด้วยสถาปัตยกรรมแบบคติรื้อสร้างใหม่ ผลงานออกแบบโดยลีเบอสไคด์ อาคารหลังใหม่นี้มีขนาดพื้นที่ abbr=on สร้างด้วยแปลนรูปซิกแซ็ก หักงอ และไม่มีทางเชื่อมติดต่อกับอาคารหลังเก่าบนดิน มีแต่ทางเดินใต้ดินเชื่อมกัน ชั้นใต้ดินของอาคารมีโถงทางเดินเอียง ๆ สามทางที่เชื่อมต่อกัน ลักษณะคล้ายกันกับอาคารแรกของลีเบอสไคด์ ซึ่งคือ เฟลีกซ์ นูซเบาม์ เฮาส์ อย่างเห็นได้ชัด ทางสามทางนี้ยังแบ่งต่อเป็นพื้นที่สามส่วนที่แทนสามความหมาย "แกนสามแกน" นี้แทนความหมายของวิถีชีวิตสามทางของชาวยิวในเยอรมนี คือ คงอยู่ต่อในประวัติศาสตร์ของเยอรมนี, อพยพออกจากเยอรมนี และ ฮอโลคอสต์

**อ้างอิง**
หมวดหมู่:พิพิธภัณฑ์ในเบอร์ลิน
หมวดหมู่:พิพิธภัณฑ์ยิว
เกรตเทอร์เซอร์เบีย

หนึ่งในนิมิตเกี่ยวกับเขตแดนของเกรตเทอร์เซอร์เบียตามการสนับสนุนของนักการเมืองหัวรุนแรงชาวเซอร์เบีย วอยีสลาฟ เชเชลจ์ ซึ่งกำหนดโดยเขตแดนสมมุติวิโรวิติซา–คาร์โลวัค–คาร์โลบักทางทิศตะวันตก
เกรตเทอร์เซอร์เบีย (Velika Srbija) เป็นแนวคิดชาตินิยมเซอร์เบียและอุดมการณ์เรียกร้องดินแดนของชาวเซิร์บซึ่งจะรวมทุกภูมิภาคที่มีความสำคัญแบบดั้งเดิมเข้ากับเซอร์เบีย ซึ่งเป็นกลุ่มชาติพันธุ์สลาฟใต้ รวมถึงภูมิภาคนอกเซอร์เบียในยุคปัจจุบันที่มีประชากรชาวเซิร์บบางส่วนpp=167–168 อุดมการณ์หลักของขบวนการในช่วงแรก (ลัทธิแพน-เซิร์บ) คือการรวมดินแดนของชาวเซิร์บทั้งหมด (หรือดินแดนทั้งหมดที่เคยปกครองในอดีต เห็นว่ามีประชากรหรือรับรู้ว่าเป็นของชาวเซิร์บ) ให้เป็นรัฐเดียว โดยอ้างถึงพื้นที่ต่างๆ ของหลายประเทศโดยรอบโดยไม่คำนึงถึงประชากรที่ไม่ใช่ชาวเซิร์บ 
อุดมการณ์เกรตเทอร์เซอร์เบียรวมถึงการอ้างสิทธิ์ในดินแดนต่างๆ นอกเหนือจากเซอร์เบียในปัจจุบัน รวมถึงอดีตยูโกสลาเวียทั้งหมด ยกเว้นสโลวีเนียและบางส่วนของโครเอเชีย ตามข้อมูลของ ยอซอ ตอมาเซวิช ในรูปแบบประวัติศาสตร์บางรูปแบบ แรงบันดาลใจของแนวคิดนี้นำมาจากแนวคิดบางส่วนของแอลเบเนีย บัลแกเรีย ฮังการี และโรมาเนียp=168 แรงบันดาลใจนั้นมาจากจักรวรรดิเซอร์เบียในยุคกลางซึ่งดำรงในช่วงเวลาสั้นๆ ในยุโรปตะวันออกเฉียงใต้ในศตวรรษที่ 14 ตั้งแต่ปี 1346 ถึง 1371 ก่อนการพิชิตคาบสมุทรบอลข่านของออตโตมัน อย่างไรก็ตาม ดินแดนบางแห่งที่ตั้งใจจะรวมไว้ในเกรตเทอร์เซอร์เบียนั้นเกินขอบเขตของจักรวรรดิเซอร์เบีย

**อ้างอิง**

หมวดหมู่:ขบวนการทางการเมือง
หมวดหมู่:ประเทศเซอร์เบีย
หมวดหมู่:ประวัติศาสตร์เซอร์เบีย
หมวดหมู่:ชาตินิยมเซอร์เบีย
หมวดหมู่:ชาตินิยม
หมวดหมู่:อุดมการณ์รวมกลุ่มชาตินิยม
หมวดหมู่:อุดมการณ์เรียกร้องดินแดนของชนชาติเดียวกัน
มาโกโตะ อิชิอิ

มาโกโตะ อิชิอิ (Ishii Makoto, 24 กุมภาพันธ์ 1976 –) เป็นนักพากย์ชายชาวญี่ปุ่น สังกัดรีแมกซ์ เกิดที่จังหวัดจิบะ ส่วนสูง 167 ซม. มีชื่อเล่นว่ามากตสึ (まこっつ)

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2519
หมวดหมู่:บุคคลจากจังหวัดชิบะ
หมวดหมู่:นักพากย์ชายชาวญี่ปุ่น
คัตสึจิ โมริ

คัตสึจิ โมริ (Mori Katsuji, 10 กรกฎาคม 1945 –) เป็นนักพากย์ นักแสดง และ ผู้บรรยาย ชาวญี่ปุ่น เกิดที่มณฑลเจ้อเจียง สาธารณรัฐจีน เติบโตที่นิฮมบาชิ เขตชูโอ โตเกียว昭和声優列伝 สังกัดพลัสวันคอมพานี เดิมเคยใช้ชื่อในวงการว่า มิยุกิ โมริ (森 深雪) แต่ได้เปลี่ยนมาเป็นชื่อปัจจุบันซึ่งเป็นชื่อจริง

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2488
หมวดหมู่:บุคคลจากโตเกียว
หมวดหมู่:นักแสดงเด็กชาวญี่ปุ่น
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
หมวดหมู่:บทความที่ขาดแหล่งอ้างอิงตั้งแต่กันยายน 2565
วัดหลักเมตร

วัดหลักเมตร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ที่บ้านหลักเมตร เลขที่ 73 หมู่ที่ 9 ตำบลสระแก้ว อำเภอเมืองสุพรรณบุรี จังหวัดสุพรรณบุรี 72230 ปัจจุบันมี พระครูอุดมสาสนกิจ (ศักดา อุตฺตโม) เจ้าคณะจังหวัดสุพรรณบุรี เป็นเจ้าอาวาส

**ประวัติ**
ก่อตั้งขึ้นเมื่อ ปี พ.ศ. 2544 โดยได้รับการบริจาคที่ดินสร้างวัดจาก นายบุญนาค งามเกตุสุข จำนวน 3 ไร่ 3 งาน 50 ตารางวา ตามโฉนดเลขที่ 75223 ให้แก่ พระราชวินยาภรณ์ (มานิต ฐิตมโน) เจ้าอาวาสวัดเสนหา พระอารามหลวง ตำบลพระปฐมเจดีย์ อำเภอเมืองนครปฐม จังหวัดนครปฐม และเจ้าคณะจังหวัดนครปฐม-กาญจนบุรี-สุพรรณบุรี (ธรรมยุต) ในขณะนั้น เป็นผู้รับมอบที่ดิน ต่อมาได้มอบหมายให้ พระครูอุดมสาสนกิจ (ศักดา อุตฺตโม) ผู้ช่วยเจ้าอาวาสวัดเสนหา พระอารามหลวง ตำบลพระปฐมเจดีย์ อำเภอเมืองนครปฐม จังหวัดนครปฐม เป็นผู้ดูและดำเนินการสร้างวัดหลักเมตร
รับพระบัญชาแต่งตั้งเจ้าคณะจังหวัดสุพรรณบุรี (ธรรมยุต)
ปี พ.ศ. 2545 ได้จัดซื้อที่ดินเพิ่มอีกจำนวน 2 ไร่ 3 งาน 95 ตารางวา เพื่อขออนุญาตสร้างวัด ตามกฎกระทรวง ว่าด้วยการสร้าง การตั้ง การรวม การย้าย และการยุบเลิกวัด การขอรับพระราชทานวิสุงคามสีมา และการยกวัดร้างขึ้นเป็นวัดมีพระภิกษุอยู่จำพรรษา พ.ศ. 2559 ตามระเบียบ พระราชบัญญัติคณะสงฆ์ พ.ศ. 2505
ปี พ.ศ. 2560 ได้รับการอนุญาตให้สร้างวัด เมื่อวันที่ 12 มกราคม 2560
ปี พ.ศ. 2561 ได้รับการประกาศตั้งวัดในพระพุทธศาสนา เมื่อวันที่ 31 สิงหาคม 2561
พระครูอุดมสาสนกิจ
โดยปัจจุบัน (พ.ศ.2566) วัดมีเนื้อที่จำนวน 6 ไร่ 3 งาน 45 ตารางวา และมีที่ธรณีสงฆ์จำนวน 9 ไร่ 3 งาน 35 ตารางวา ซึ่งได้จัดซื้อเพิ่มเติมโดย พระครูอุดมสาสนกิจ (ศักดา อุตฺตโม) ดำรงตำแหน่งเจ้าอาวาสวัดหลักเมตร / เจ้าคณะจังหวัดสุพรรณบุรี (ธรรมยุต)

**อ้างอิง**
หมวดหมู่:วัดในอำเภอเมืองสุพรรณบุรี
แอ็งกรี เบิร์ดส 2

แอ็งกรี เบิร์ดส 2 (Angry Birds 2; มีอีกชื่อว่า แอ็งกรีเบิร์ดส อันเดอร์ พิกสตรัคชั่น (Angry Birds Under Pigstrucktion) เป็นวิดีโอเกมแนวปริศนาแคชชวลที่พัฒนาโดย โรวิโอ เอ็นเตอร์เทนเมนต์ ผู้พัฒนาวิดีโอเกมสัญชาติฟินแลนด์ วางจำหน่ายในปี ค.ศ. 2015 เป็นเกมที่สิบสองในซีรีส์แอ็งกรีเบิร์ดส และเป็นภาคต่อโดยตรงของแอ็งกรีเบิร์ดสดั้งเดิม เป็นเกมเล่นฟรีพร้อมตัวเลือกการซื้อในเกม รูปแบบการเล่นเช่นเดียวกับภาคแรก แต่ประกอบด้วยนกใหม่สองตัวชื่อ ซิลเวอร์ และ เมโลดี้ พร้อมกับหมูที่เล่นได้คือ ลีโอนาร์ด โดยมีความสามารถใหม่ ๆ วิดีโอเกมนี้เผยแพร่ผ่าน Android, iOS และ Maemo

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
หมวดหมู่:ภาพยนตร์แอนิเมชันเกี่ยวกับนก
หมวดหมู่:ภาพยนตร์ภาษาอังกฤษในคริสต์ทศวรรษ 2010
หมวดหมู่:ภาพยนตร์แอนิเมชันที่สร้างจากวิดีโอเกม
หมวดหมู่:บทความประเทศเซอร์เบียที่ยังไม่ได้จัดระดับ

หมวดหมู่:บทความประเทศเซอร์เบีย
หมวดหมู่:บทความประเทศเซอร์เบียแบ่งตามระดับคุณภาพ
พิพิธภัณฑ์การแพทย์

พิพิธภัณฑ์ประวัติศาสตร์การแพทย์ กรุงสตอกโฮล์ม
นิทรรศการในพิพิธภัณฑ์ประวัติศาสตร์การแพทย์ของ มหาวิทยาลัยเตหะราน
โครงกระดูกในพิพิธภัณฑ์วิทยาศาสตร์การแพทย์แห่งชาติอิหร่าน กรุงเตหะราน
พิพิธภัณฑ์การแพทย์ เป็นสถาบันที่จัดเก็บและจัดแสดงวัตถุที่มีความสำคัญทางประวัติศาสตร์ วิทยาศาสตร์ ศิลปะ หรือวัฒนธรรม ซึ่งมีความเชื่อมโยงกับการแพทย์หรือสุขภาพ การจัดแสดงมักประกอบด้วยแบบจำลอง เครื่องมือ หนังสือ และเอกสารตัวเขียน ตลอดจนภาพทางการแพทย์และเทคโนโลยีที่ใช้ในการจับภาพ (เช่น เครื่องรังสีเอ็กซ์) พิพิธภัณฑ์บางแห่งเน้นสาขาการแพทย์เฉพาะทาง เช่น ทันตกรรม พยาบาลศาสตร์ ประวัติศาสตร์ของโรงพยาบาลเฉพาะทาง และเภสัชกรรมในประวัติศาสตร์
องค์กรวิชาชีพของพิพิธภัณฑ์ทางการแพทย์ ได้แก่ สมาคมพิพิธภัณฑ์การแพทย์ (Medical Museums Association) ซึ่งจัดพิมพ์วารสารเดอะวอเตอร์มาร์ก (The Watermark; สิ่งพิมพ์รายไตรมาสของสิ่งพิมพ์รายไตรมาสขององค์กรนักจดหมายเหตุและบรรณารักษ์ของประวัติศาสตร์วิทยาศาสตร์สุขภาพ) และ พิพิธภัณฑ์สุขภาพและการแพทย์แห่งลอนดอน (London Museums of Health & Medicine)

**อ้างอิง**

**อ่านเพิ่มเติม**
แพทย์
หมวดหมู่:ประวัติศาสตร์การแพทย์
หมวดหมู่:พิพิธภัณฑ์การแพทย์
มาริกะ มัตสึโมโตะ

มาริกะ มัตสึโมโตะ (Matsumoto Marika, 12 กันยายน 1984 –) เป็นนักแสดง ผู้บรรยาย และ นักพากย์ ชาวญี่ปุ่น เกิดที่เขตนากาโนะ โตเกียว เคยสังกัดอิโตคอมพานี แล้วจึงย้ายมสังกัด Grick หลังจากนั้นจึงย้ายมาสังกัด A-team 

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2527
หมวดหมู่:บุคคลจากโตเกียว
หมวดหมู่:นางแบบญี่ปุ่น
หมวดหมู่:นักพากย์หญิงชาวญี่ปุ่น
หมวดหมู่:นักแสดงหญิงชาวญี่ปุ่น
ทามากิ นากานิชิ

ทามากิ นากานิชิ (Nakanishi Tamaki, 13 กุมภาพันธ์ 1976 – 14 มีนาคม 2020) เป็นนักพากย์และนักแสดงละครเวที ชาวญี่ปุ่น เกิดที่จังหวัดโอกินาวะ ส่วนสูง 150.5 ซม.

**อ้างอิง**
หมวดหมู่:บุคคลที่เสียชีวิตในปี พ.ศ. 2563
หมวดหมู่:บุคคลที่เกิดในปี พ.ศ. 2519
หมวดหมู่:บุคคลจากจังหวัดโอกินาวะ
หมวดหมู่:นักพากย์หญิงชาวญี่ปุ่น
พิพิธภัณฑ์เด็กกรุงเทพมหานคร แห่งที่ 1 (จตุจักร)

พิพิธภัณฑ์เด็กกรุงเทพมหานคร แห่งที่ 1 (จตุจักร) เป็นพิพิธภัณฑ์เด็กในสังกัดกรุงเทพมหานคร ตั้งอยู่บนถนนกำแพงเพชร แขวงจตุจักร เขตจตุจักร กรุงเทพมหานคร ทางใต้ของสวนสมเด็จพระนางเจ้าสิริกิติ์ฯ ตรงข้ามกับตลาดซันเดย์ (ตลาดปลาสวยงามซึ่งเป็นส่วนหนึ่งของตลาดนัดจตุจักร) ถือเป็นพิพิธภัณฑ์และศูนย์การเรียนรู้สำหรับเด็กแห่งแรกในประเทศไทยและเอเชียตะวันออกเฉียงใต้

**ประวัติ**
พิพิธภัณฑ์เด็กกรุงเทพมหานคร แห่งที่ 1 (จตุจักร) สร้างขึ้นตามพระราชปรารภในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงที่มีพระราชประสงค์ให้เด็กชาวไทยได้เรียนรู้อย่างเพลิดเพลินในรูปแบบของพิพิธภัณฑ์เด็ก พิจิตต รัตตกุล ผู้ว่าราชการกรุงเทพมหานครในขณะนั้นดำเนินการสนองพระราชปรารภ โดยจัดสร้างพิพิธภัณฑ์บนเนื้อที่ 7 ไร่ที่เป็นพื้นที่ส่วนหนึ่งของสวนสมเด็จพระนางเจ้าสิริกิติ์ฯ โครงการก่อสร้างเริ่มต้นเมื่อต้นปี พ.ศ. 2543 เสร็จสิ้นเมื่อกลางปี พ.ศ. 2544 ในช่วงที่สมัคร สุนทรเวชเป็นผู้ว่าราชการกรุงเทพมหานคร และเปิดให้บริการอย่างเป็นทางการเมื่อวันที่ 17 สิงหาคม พ.ศ. 2544

**พิพิธภัณฑ์**
พิพิธภัณฑ์ประกอบด้วยอาคาร 2 หลัง ได้แก่:- อาคารทอตะวัน: เป็นอาคาร 3 ชั้น เป็นพื้นที่นิทรรศการความรู้ที่เหมาะสมกับเด็กในช่วงอายุ 7-12 ปี- อาคารสายรุ้ง: เป็นอาคาร 2 ชั้น เป็นพื้นที่นิทรรศการความรู้ที่เหมาะสมกับเด็กในช่วงอายุ 0-6 ปี
นอกจากนี้ยังมีลานกิจกรรมกลางแจ้งและสวนน้ำอยู่ภายนอกอาคาร

**อ้างอิง**

**แหล่งข้อมูลอื่น**
  เว็บไซต์ทางการ-  พิพิธภัณฑ์เด็กกรุงเทพมหานคร แห่งที่ 1 (จตุจักร) ที่เว็บไซต์มิวเซียมไทยแลนด์-  พิพิธภัณฑ์เด็กกรุงเทพมหานครแห่งที่ 1 (จตุจักร) ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร -  พิพิธภัณฑ์เด็กกรุงเทพมหานคร ที่เว็บไซต์การท่องเที่ยวแห่งประเทศไทย
เด็กกรุงเทพมหานคร แห่งที่ 1 (จตุจักร)
กรุงเทพมหานคร แห่งที่ 1 (จตุจักร)
เด็กกรุงเทพมหานคร แห่งที่ 1 (จตุจักร)
หมวดหมู่:ก่อตั้งในกรุงเทพมหานครในปี พ.ศ. 2544
นักเตะเสี้ยวลิ้มยี่

นักเตะเสี้ยวลิ้มยี่ (少林足球) เป็นภาพยนตร์แนวตลก-กีฬาของฮ่องกงปี 2001 กำกับโดยโจว ซิงฉือ ซึ่งแสดงนำด้วย ภาพยนตร์เรื่องนี้เกี่ยวกับอดีตพระวัดเส้าหลินที่กลับมารวมตัวกับพี่น้องทั้งห้าของเขาอีกครั้ง หลายปีหลังจากอาจารย์ของพวกเขาเสียชีวิต เพื่อใช้ทักษะศิลปะการต่อสู้เหนือมนุษย์ในการเล่นฟุตบอลและนำกังฟูเส้าหลินไปสู่มวลชน

**เนื้อเรื่อง**
ซิงเป็นปรมาจารย์ของกังฟูเส้าหลินซึ่งมีเป้าหมายในชีวิตคือการส่งเสริมศิลปะการต่อสู้สู่สังคมยุคใหม่ เขาทดลองด้วยวิธีต่าง ๆ แต่ก็ไม่ประสบผลสำเร็จ จากนั้นเขาก็พบกับฟง "ขาทองคำ";  นักฟุตบอลระดับตำนานของฮ่องกงในยุคของเขา ซึ่งตอนนี้กำลังเดินกะโผลกกะเผลกหลังจากการทรยศของ หง อดีตเพื่อนร่วมทีมซึ่งปัจจุบันเป็นนักธุรกิจที่ร่ำรวย ซิงอธิบายความปรารถนาของเขาให้ฟงฟัง ซึ่งฟงอาสาเป็นโค้ชให้ซิง

**อ้างอิง**
หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2544
หอศิลป์มหาวิทยาลัยศิลปากร

หอศิลป์มหาวิทยาลัยศิลปากร เป็นหอศิลป์และพิพิธภัณฑ์ในกรุงเทพมหานคร เป็นหอศิลป์หลักของมหาวิทยาลัยศิลปากร วิทยาเขตวังท่าพระ บนถนนหน้าพระลาน ทิศเหนือของพระบรมมหาราชวัง และทิศใต้ของวัดมหาธาตุยุวราชรังสฤษฎิ์ราชวรมหาวิหาร ถูกสร้างขึ้นในปี พ.ศ. 2537
มหาวิทยาลัยศิลปากรเป็นสถาบันอุดมศึกษาในกำกับของรัฐในประเทศไทย มหาวิทยาลัยก่อตั้งขึ้นในกรุงเทพมหานคร เมื่อปี พ.ศ. 2486 โดยศาสตราจารย์ศิลป พีระศรี หรือชื่อเดิมคอร์ราโด เฟโรชี ศาสตราจารย์ศิลปะชาวอิตาลี เริ่มต้นจากการเป็นมหาวิทยาลัยวิจิตรศิลป์ ปัจจุบันมีคณะอื่น ๆ อีกจำนวนมาก

**ดูเพิ่ม**
 มหาวิทยาลัยศิลปากร

**อ้างอิง**

**แหล่งข้อมูลอื่น**
  เว็บไซต์ทางการของหอศิลป์มหาวิทยาลัยศิลปากร-  หอศิลป์ มหาวิทยาลัยศิลปากร ที่เว็บไซต์มิวเซียมไทยแลนด์-  หอศิลป์มหาวิทยาลัยศิลปากร ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
หมวดหมู่:พิพิธภัณฑ์ในเขตพระนคร
หมวดหมู่:พิพิธภัณฑ์มหาวิทยาลัยในประเทศไทย
หมวดหมู่:มหาวิทยาลัยศิลปากร
พิพิธภัณฑ์ศิลปะไทยร่วมสมัย

พิพิธภัณฑ์ศิลปะไทยร่วมสมัย เป็นพิพิธภัณฑ์ศิลปะในกรุงเทพมหานคร เป็นพิพิธภัณฑ์เอกชนที่ก่อตั้งโดยบุญชัย เบญจรงคกุล เปิดดำเนินการในปี พ.ศ. 2555 เป็นพิพิธภัณฑ์ศิลปะร่วมสมัยที่ใหญ่ที่สุดแห่งหนึ่งในทวีปเอเชีย จัดแสดงผลงานจำนวนมากจากศิลปินไทยที่มีชื่อเสียงหลายคน เช่น ถวัลย์ ดัชนี, เหม เวชกร, เฉลิมชัย โฆษิตพิพัฒน์ และประทีป คชบัว
พิพิธภัณฑ์ศิลปะไทยร่วมสมัยจัดแสดงผลงานศิลปะล้ำค่าจำนวนมากซึ่งสร้างสรรค์โดยจิตรกรและประติมากรชาวไทยที่มีชื่อเสียง วัตถุประสงค์หลักของพิพิธภัณฑ์คือการแบ่งปัน เผยแพร่ และอนุรักษ์ศิลปะและวัฒนธรรมไทยที่แท้จริงกับทั้งชาวไทยและชาวต่างประเทศจากทั่วโลกอย่างต่อเนื่อง โดยเฉพาะคนรุ่นถัดไป

**คลังภาพ**

**อ้างอิง**

**แหล่งข้อมูลอื่น**
  เว็บไซต์ทางการ-  พิพิธภัณฑ์ศิลปะไทยร่วมสมัย ที่เว็บไซต์มิวเซียมไทยแลนด์-  พิพิธภัณฑ์ศิลปะไทยร่วมสมัย ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร -  พิพิธภัณฑ์ศิลปะไทยร่วมสมัยกรุงเทพมหานคร (MOCA) ที่เว็บไซต์การท่องเที่ยวแห่งประเทศไทย
หมวดหมู่:พิพิธภัณฑ์ในเขตจตุจักร
พิพิธภัณฑ์ทางรถไฟไทย-พม่า

พิพิธภัณฑ์ทางรถไฟไทย-พม่า เป็นพิพิธภัณฑ์และศูนย์วิจัยในจังหวัดกาญจนบุรี เป็นพิพิธภัณฑ์เอกชนที่ก่อตั้งและดำเนินการโดยร็อด บีตตี (Rod Beattie) ชาวออสเตรเลียผู้เชี่ยวชาญด้านประวัติศาสตร์ของทางรถไฟสายมรณะ พิพิธภัณฑ์ตั้งอยู่ทางทิศตะวันตกของสุสานทหารสัมพันธมิตรดอนรัก และตั้งอยู่ในที่ทำการเดิมของกองทัพบกจักรวรรดิญี่ปุ่นซึ่งสร้างโดยเชลยศึกและแรงงานบังคับชาวเอเชีย

**ดูเพิ่ม**
 สุสานทหารสัมพันธมิตรดอนรัก- พิพิธภัณฑ์อักษะเชลยศึก

**อ้างอิง**

**แหล่งข้อมูลอื่น**
  เว็บไซต์ทางการ-  หน้าเว็บเกี่ยวกับพิพิธภัณฑ์fix-attempted=yes -  พิพิธภัณฑ์ทางรถไฟไทย-พม่า ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร -  พิพิธภัณฑ์ทางรถไฟไทย-พม่า ที่เว็บไซต์การท่องเที่ยวแห่งประเทศไทย
หมวดหมู่:สิ่งก่อสร้างในอำเภอเมืองกาญจนบุรี
หมวดหมู่:ประวัติศาสตร์การทหารของไทย
หมวดหมู่:พิพิธภัณฑ์สงครามโลกครั้งที่สอง
หมวดหมู่:ทางรถไฟสายมรณะ
หมวดหมู่:พิพิธภัณฑ์ในจังหวัดกาญจนบุรี
หมวดหมู่:ทางรถไฟสายมรณะ
ฆาตกรรมล้างครัวตระกูลหลิน (ออสเตรเลีย)

ฆาตกรรมล้างครัวตระกูลหลิน เกิดขึ้นที่  North Epping ทางตะวันตกเฉียงเหนือของนครซิดนีย์ รัฐนิวเซาท์เวลส์ ประเทศออสเตรเลีย เมื่อวันที่ 18 กรกฎาคม พ.ศ. 2552 ผู้เสียชีวิตเป็นเจ้นของร้านขายหนังสือพิมพ์และของชำชื่อ มินหลิน ภรรยาของเขา ยุนหหลิน บุตรชายทั้งสองคนของเขา เฮนรีและเทอรี และน้องสาวของหยุนหลิน ไอรีนหลิน  ทั้งครอบครัวถูกทุบจนเสียชีวิต พี่สาวของมินหลิน เคธี เป็นผู้พบศพ จุน (เบรนดา) หลิน อายุ 15 เป็นญาติสายตรงในครอบครัวเพียงคนเดียวที่รอดชีวิต  ในวันที่เกิดเหตุฆาตกรรมเธอไปทัศนศึกษาในโครงการของโรงเรียน Cheltenham Girls High School ที่นิวแคลิโดเนีย
วันที่ 5 พฤษภาคม พ.ศ. 2554 เหลียน บิน (โรเบิร์ต) สี - สามีของเคธี - ถูกจับและตั้งข้อกล่าวหาเป็นฆาตกร  หลังจากการดำเนินคดีในหลายครั้ง ความพยายามในครั้งที่สามจบลงในเดือนธันวาคม พ.ศ. 2558 โดยคณะลูกขุนลงความเห็นขัดแย้งกัน  การดำเนินคดีครั้งต่อมาดำเนินการเมื่อ พ.ศ. 2559 ได้ผลสรุปโดยคณะลูกขุนมีความเห็นส่วนใหญ่เมื่อวันที่ 12 มกราคม พ.ศ. 2560 ว่าสีมีความผิดในฆาตกรรมครั้งนี้

**การฆาตกรรม**
ในช่งรุ่งสางของวันที่ 18 กรกฎาคม พ.ศ. 2552 ณ North Epping รัฐนิวเซาท์เวลส์ เจ้าของร้านหนังสือพิมพ์และของชำ มินหลิน อายุ 45 ปี ภรรยาของเขา ยุนหลิน อายุ 43 ปี บุตรชายทั้งสองคน เฮนรี (12) และเทอรี (9) และน้องสาวของยุนหลิน ไอรีนหลิน (39) ถูกทุบจนเสียชีวิต  เคธีหลิน พี่สายของมินหลินและสามีของเธอ เหลียน บิน (โรเบิร์ต) สี เข้ามาพบศพในเวลาประมาณเก้านาฬิกา เนื่องจากพบว่าร้านยังไม่เปิด  เมื่อเข้าไปพบว่าประตูหน้าไม่ได้ล็อกและพบกับสถานที่เกิดเหตุเคธีโทรหา 000 เพื่อเรียกรถพยาบาลและไม่สามารถอธิบายเหตุการณ์ได้  สีทิ้งเคธีไว้เพื่อพาตำรวจไปนำบิดามารดาของมินและเคธีซึ่งอาศัยอยู่ที่ Merrylands มาดูที่เกิดเหตุ  ตำรวจและหน่วยกู้ชีพมาถึงสถานที่เกิดเหตุอย่างรวดเร็วแต่เผู้ประสบเหตุได้เสียชีวิตลงทั้งหมดแล้ว

**การสืบสวน**
ตำรวจพบรอยคราบเลือดตั้งแต่พื้นถึงเพดาน  หน้าของผู้ประสบเหตุไม่สามารถระบุตัวตนได้ ต้องใช้วิธีทางนิติวิทยาศาสตร์เพื่อยืนยันตัวตน ไม่พบหลักฐานการงัดแงะและสันนิษฐานได้ว่ามีการใช้กุญแจเข้าไปในบ้าน ไม่มีสิ่งของถูกรื้อค้นหรือโขมย ฆาตกรควรจะรู้จักบ้านนี้เป็นอย่างดี โดยรู้จักตำแหน่งของสะพานไฟ และรู้อีกด้วยว่าเบรนดาหลินไม่อยู่บ้านเพราะไม่มีการเข้าไปในห้องของเธอ

**การดำเนินคดี**
ฝ่ายเจ้าหน้าที่รัฐให้เหตุผลของการฆาตกรรมว่า สีเคยประสบความสำเร็จเป็นแพทย์โสต ศอ นาสิกในประเทศจีนก่อนจะย้ายถิ่นฐานมาที่เมลเบิร์นเมื่อ พ.ศ. 2549 เขาพยายามเปิดร้านอาหารที่นั่นแต่ไม่สำเร็จและได้ย้ายมาที่ซิดนีย์  สีรู้สึกสูญเสียหน้าและสถานะเมื่อเปรียบเทียบกับคู่เขย นอกจากนี้เขายังชอบพอในเชิงชู้สาวกับเบรนดาหลิน หลานสาวที่ยังไม่บรรลุนิติภาวะ

**อ้างอิง**
หมวดหมู่:ฆาตกรรมในซิดนีย์
ไอศิกา วจนโรจน์

ไอศิกา วจนโรจน์ (ชื่อเล่น: ไอช่า; เกิด: 29 กรกฎาคม 2546) เป็นเวอร์ชวลยูทูบเบอร์ชาวไทย ที่บริหารงานและกิจกรรมต่าง ๆ โดยบริษัท การ์เดียน แองเจิล เอไอ และหนึ่งในสมาชิกภายใต้สังกัด โพลีกอน โปรเจค รุ่นที่ศูนย์ และครีเอเตอร์ในสังกัด ออนไลน์ สเตชั่น ในเครือทรู เธอเปิดตัวครั้งแรกบนยูทูบเมื่อวันที่ 29 กรกฎาคม 2562 จนกลายมาเป็นเวอร์ชวลยูทูบเบอร์ชาวไทยคนแรกๆ ที่ยอดนิยมของประเทศไทย

**การทำงาน**
บริษัทการ์เดียน แองเจิล เอไอ ได้เริ่มสร้างช่องยูทูบ, เพจเฟซบุ๊ก, และบัญชีทวิตเตอร์ ของไอศิกาในวันที่ 12 กรกฎาคม 2562 และได้เริ่มทำกิจกรรม และอัปโหลดวีดีโอแรกในฐานะ เวอร์ชวลไอดอล เมื่อวันที่ 29 กรกฎาคม 2562 ในบัญชียูทูบโดยใช้ชื่อว่า Aisha Channel กิจกรรมของเธอส่วนใหญ่จะเป็นการร้องเพลง, เล่นวิดีโอเกม และออริจินอลคอนเทนท์ต่างๆที่เกี่ยวกับไลฟ์สไตล์ของไอศิกาเอง วิดีโอที่ถูกบันทึกเอาไว้โดยใช้เป็นโมเดล 3D และใช้เทคโนโลยีโมชั่นแคปเจอร์
หลังจากนั้นเธอก็ได้มีเริ่มมีส่วนร่วมในงานต่างๆ ได้เริ่มทำการจัดมินิคอนเสิร์ตครั้งแรกที่ได้ร่วมไปจัดในงาน Japan Expo Thailand 2020 และเธอได้จัดคอนเสิร์ตออนไลน์ครั้งแรกเพื่อฉลองครบรอบ 1 ปี และวันคล้ายวันเกิดของไอศิกาเมื่อวันที่ 29 กรกฎาคม 2563 ในชื่อของ AISHA : SYMMETRICAL LOVE ♡ 1st Anniversary Debut Virtual Stage โดยเธอก็ได้ปล่อยเพลงแรกของเธอในคอนเสิร์ต โดยที่เธอไม่รู้ โดยที่ยังไม่ได้ปล่อยออกมาเป็นดิจิทัลซิงเกิล
ไอศิกาได้เข้าร่วมไปในสังกัด โพลีกอน โปรเจค เมื่อวันที่ 28 ตุลาคม 2563 ในฐานะสมาชิกรุ่นที่ 0 โดยทำให้เธอสามารถทำการสตรีมได้มากขึ้นโดยผ่านเทคโนโลยี Live2D ที่เป็นที่นิยมในหมู่เวอร์ชวลยูทูบเบอร์ในสมัยนี้ 

**ผลงาน**

**ผลงานการพากย์**
 ซิลฟี่ จาก เกิดชาตินี้พี่ต้องเทพ- โรโร่ โซล จาก มายฮีโร่ อคาเดเมีย: รวมพลฮีโร่กู้วิกฤตโลก- คานาเดะ และ ยูอิ จาก น้องโล่สายแท็งก์ แกร่งเกินร้อย- ซาช่า เนครอน และ Carsa Kurnoah จาก ใครว่าข้าไม่เหมาะเป็นจอมมาร 2- คุโมโกะ และ ชิราโอริ จาก แมงมุมแล้วไง ข้องใจเหรอคะ- คิสึนะ ไอ จาก เชื่อมโลกทั้งใบหัวใจสู้ฝัน- ซานาดะ มิโอริ จาก หมาป่าโดดเดี่ยว ปราสาทเดียวดาย ในกระจก

**ซิงเกิล**

**ในชื่อโพลีกอน โปรเจค**

**รางวัลและการเสนอชื่อ**

**แหล่งข้อมูลอื่น**

**อ้างอิง**
หมวดหมู่:บุคคลที่เกิดในปี พ.ศ. 2546
หมวดหมู่:เวอร์ชวลยูทูบเบอร์
หมวดหมู่:บุคคลที่ยังมีชีวิตอยู่
หมวดหมู่:ยูทูบเบอร์ชาวไทย
หมวดหมู่:นักพากย์ชาวไทย
หมวดหมู่:นักพากย์การ์ตูนชาวไทย
หมวดหมู่:นักร้องหญิงชาวไทย
ชยันต์ ปเฏล

ชยันต์ มุกุนทรัย ปเฏล (อักษรโรมัน: Jayant Mukundray Patel, เกิด 10 เมษายน พ.ศ. 2493) เป็นแพทย์ชาวอเมริกันที่เกิดในประเทศอินเดีย ที่ถูกกล่าวหาว่าได้ปฏิบัติวิชาชีพด้วยความประมาทเลินเล่ออย่างร้ายแรงขณะเป็นแพทย์ที่โรงพยาบาลบุนแดเบิร์กเบส ในรัฐควีนส์แลนด์ ประเทศออสเตรเลีย การเสียชีวิตของผู้ป่วยที่เข้ามารับการรักษาจากปเฏลเป็นข่าวโด่งดังใน พ.ศ. 2548  ในเดือนมิถุนายน พ.ศ. 2553 เข้าต้องคำพิพากษาฆ่าคนโดยไม่เจตนาและทำร้ายร่างกายมีโทษจำคุกเจ็ดปี  ในเดือนสิงหาคม พ.ศ. 2555 ศาลสูงได้ยกเลิกคำพิพากษาเดิมและสั่งให้มีการพิจารณาคดีใหม่ ในการดำเนินคดีใหม่นี้เข้าได้ต่อรองและรับสารภาพในความผิดที่เบากว่า เมื่อวันที่ 15 พฤษภาคม พ.ศ. 2558 ปเฏลถูกสั่งห้ามประกอบวิชาชีพแพทย์อีกต่อไปในประเทศออสเตรเลีย

**ชีวิตวัยเด็กและการศึกษา**
ชยันต์ ปเฏล เกิดที่รัฐคุชราต และเรียนวิชาแพทย์ที่วิทยาลัยแพทยศาสตร์ เอ็มพี ชาห์ มหาวิทยาลัยเสาราษฏระ สำเร็จการศึกษาระดับปริญญาโท  ต่อมาย้ายไปศึกษาต่อที่ประเทศสหรัฐอเมริกา ได้เป็นแพทย์ฝึกหัดและแพทย์ประจำบ้านที่ ศูนย์การแพทย์มหาวิทยาลัยรอเชสเตอร์

**อาชีพ**

**เมืองบัฟฟาโล รัฐนิวยอร์ก สหรัฐอเมริกา**
เมื่อ พ.ศ. 2527 ในเมืองบัฟฟาโล รัฐนิวยอร์ก เจ้าหน้าที่สาธารณสุขพบว่าปเฏลมิได้ตรวจคนไข้ให้เรียบร้อยก่อนลงมือผ่าตัด

**เมืองพอร์ตแลนด์ รัฐออริกอน สหรัฐอเมริกา**
เมื่อ พ.ศ. 2532 ปเฏลย้ายไปสังกัดโรงพยาบาล ไคเซอร์ เพอร์มาเนนเต ในเมืองพอร์ตแลนด์ รัฐออริกอน

**เมืองบันดาเบิร์ก รัฐควีนส์แลนด์ ออสเตรเลีย**
เมื่อ พ.ศ. 2546 ปเฏลย้ายไปเป็นผู้อำนวยการแผนกผ่าตัด ณ โรงพยาบาลบันดาเบิร์กเบส ซึ่งเขาถูกจ้างโดย ควีนส์แลนด์เฮลธ์ ภายใต้โครงการความจำเป็นเร่งด่วนซึ่งให้แพทย์ที่จบการศึกษาจากต่างประเทศเข้าไปทำงานในชนบทที่ขาดแคลนบุคลากร เขาได้รับการแต่งตั้งนี้แม้ว่าจะไม่มีความเชี่ยวชาญในด้านการผ่าตัด

**สิ่งสืบเนื่อง**
สารคดีโทรทัศน์ของซีเอ็นเอ็น เมื่อ พ.ศ. 2553 ให้ชื่อตอนว่า "They Called Him 'Dr. Death'" (ผู้คนเรียกเขาว่า คุณหมอแห่งความตาย)

**อ้างอิง**
หมวดหมู่:ทุรเวชปฏิบัติ
จอมกษัตริย์ตำนานอักษร

จอมกษัตริย์ตำนานอักษร (뿌리깊은나무) เป็นละครโทรทัศน์ของเกาหลีใต้ปี 2011 นำแสดงโดยฮัน ซุก-กยู ในบทพระเจ้าเซจงมหาราช, ชัง ฮย็อก และชิน เซ-คย็อง สร้างจากนวนิยายชื่อเดียวกันของอี ช็อง-มย็อง ออกอากาศทางช่องเอสบีเอส ตั้งแต่วันที่ 5 ตุลาคม ถึง 22 พฤศจิกายน 2011 ทุกวันพุธและพฤหัสบดี เวลา 21:55 น. (เวลามาตรฐานเกาหลี) จำนวน 24 ตอน
ได้ชื่อมาจากบทกวี Yongbieocheonga ที่บอกว่าต้นไม้ที่มีรากหยั่งลึกไม่แกว่งไปมา ซีรีส์เรื่องนี้บอกเล่าเรื่องราวของราชองครักษ์ (รับบทโดยชัง ฮย็อก) ที่กำลังสืบสวนคดีฆาตกรรมต่อเนื่องนักที่เกี่ยวข้องกับนักวิชาการในชี-พย็อนจ็อนในพระราชวังคย็องบกขณะที่พระเจ้าเซจง (รับบทโดยฮัน ซุก-คยู การกลับมาทางทีวีของเขาหลังจากทำงานภาพยนตร์เพียงอย่างเดียวถึง 16 ปี) กำลังสร้างอักษรเกาหลี

**เนื้อเรื่อง**
ในช่วงต้นรัชสมัยของพระองค์ พระเจ้าเซจงมหาราช (รับบทโดย ซง จุง-กี) ทำให้พระสัสสุระ (พ่อตา) ของพระองค์คือซิม อนและทาสของเขาต้องตายอย่างหลีกเลี่ยงไม่ได้ในความพยายามที่จะปกป้องพวกเขาจากพระเจ้าแทจง พระราชบิดาผู้โหดเหี้ยมของพระองค์สาเหตุหลักมาจากเพราะพระองค์ขาดพระราชอำนาจ ทาสหนุ่มนาม ดอลบก (รับบทโดย ยอ จิน-กู) รอดมาได้แต่ทาสสาวนาม ดัม (รับบทโดย คิม ฮย็อน-ซู) ซึ่งเป็นเพื่อนของเขานั้นไม่ทราบชะตากรรม ดอลบกกล่าวโทษกษัตริย์และสาบานว่าจะฆ่าพระองค์เพื่อล้างแค้นให้กับการตายของทุกคนที่เขารัก และใช้เวลาหลายปีในการฝึกฝนตัวเองให้เป็นนักสู้ฝีมือดี

**อ้างอิง**
หมวดหมู่:ละครโทรทัศน์เกาหลีใต้ในปี พ.ศ. 2554
หมวดหมู่:ละครโทรทัศน์ช่องเอสบีเอส
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์แนวประวัติศาสตร์เกาหลีใต้
พิพิธภัณฑ์โบเดอ

พิพิธภัณฑ์โบเดอ (Bode-Museum) หรือชื่อเดิม พิพิธภัณฑ์ไคเซอร์ฟรีดริช (Kaiser-Friedrich-Museum) เป็นอาคารอนุรักษ์และพิพิธภัณฑ์บนเกาะพิพิธภัณฑ์ในย่านมิทเทอในนครเบอร์ลิน สร้างขึ้นในปี 1898 แล้วเสร็จในปี 1904 โดยดำริของจักรพรรดิวิลเฮ็ล์มที่ 2 ตามการออกแบบโดยแอนท์ ฟอน อีห์เนอ ในรูปแบบสถาปัตยกรรมฟื้นฟูบาโรก จัตุรัสด้านหน้าของอาคารในอดีตมีอนุสรณ์ระลึกถึงจักรพรรดิฟรีดริชที่ 3 แต่ต่อมาถูกทางการเยอรมนีตะวันออกทำลายลง ปัจจุบันพิพิธภัณฑ์โบเดอเป็นที่ตั้งของสคุลพ์ทัวเรินซัมลุง (Skulpturensammlung; ชุดของสะสมประติมากรรม), มูเซอุมฟัวร์บีซันทีนิซเชอคูนท์ (Museum für Byzantinische Kunst; พิพิธภัณฑ์ศิลปะบีแซนทีน) และ มืนซ์คาบีเนท (Münzkabinett; ชุดของสะสมเหรียญ) ในปี 1999 พิพิธภัณฑ์โบเดอในฐานะส่วนหนึ่งของเกาะพิพิธภัณฑ์ ได้รับการขึ้นทะเบียนเป็นแหล่งมรดกโลกโดยยูเนสโกด้วยลักษณะทางสถาปัตยกรรมอันโดดเด่น และในฐานะมรดกของการพัฒนาพิพิธภัณฑ์ขึ้นเป็นปรากฏการณ์ทางสังคมในปลายศตวรรษที่ 19 ถึงต้นศตวรรษที่ 20
ในระหว่างสงครามโลกครั้งที่สอง ของสะสมส่วนหนึ่งถูกเคลื่อนย้ายไปเก็บรักษาที่ฟลัคทวร์ม หอคอยต้านอากาศยานในฟรีดริคไชน์ ในเดือนพฤษภาคม 1945 เกิดเพลิงไหม้หลายครั้งในฟลัคทวร์ม เป็นผลให้ของสะสมที่เก็บรักษาไว้ถูกทำลายบางส่วน หลังสิ้นสุดสงครามโลกครั้งที่สอง ของสะสมอันประกอบด้วยประติมากรรมมากกว่า 300 ชิ้น และจิตรกรรมมากกว่า 400 ชิ้น สูญหายทั้งจากเหตุเพลิงไหม้ที่ฟลัคทวร์ม และจากการถูกจารกรรมระหว่างสงคราม
พิพิธภัณฑ์ปิดปรับปรุงใหญ่ในปี 1997 ก่อนจะเปิดบริการอีกครั้งในวันที่ 18 ตุลาคม 2006 ด้วยงบประมาณ 156 ล้านยูโร 

**อ้างอิง**
หมวดหมู่:พิพิธภัณฑ์ในเบอร์ลิน
หมวดหมู่:เกาะพิพิธภัณฑ์
วิมานสันติภาพ

วิมานสันติภาพ (វិមានសន្តិភាព) หรือที่รู้จักในชื่อ การิยาลัยในนายกรัฐมนตรีในกัมพูชา (ការិយាល័យនៃនាយករដ្ឋមន្រ្តីនៃកម្ពុជា) เป็นที่ทำงานหลักของนายกรัฐมนตรีกัมพูชา ตั้งอยู่ในพนมเปญ พระบาทสมเด็จพระบรมนาถ นโรดม สีหมุนี ทรงเปิดอาคารอย่างเป็นทางการเมื่อวันที่ 19 ตุลาคม พ.ศ. 2553 ใช้งบประมาณก่อสร้างกว่า 50 ล้านดอลลาร์สหรัฐ นอกจากเป็นที่ทำงานหลักของนายกรัฐมนตรีแล้ว วิมานสันติภาพยังเป็นที่จัดการประชุมสุดยอดเอเชียตะวันออกใน พ.ศ. 2555 และการประชุมอื่น ๆ อีกมากมายกับผู้นำต่างประเทศ

**อ้างอิง**
หมวดหมู่:นายกรัฐมนตรีกัมพูชา
หมวดหมู่:สิ่งก่อสร้างในพนมเปญ
แม่แบบ:ตารางเวลารถไฟ

}}
ปลายทาง
หมายเหตุ
ชื่อสถานี
เวลาออก
ชื่อสถานี
เวลาถึง
หมายเหตุขบวนรถ: inline=lsquare = สายเหนือ / inline=lsquare = สายตะวันออกเฉียงเหนือ / inline=lsquare = สายใต้ / inline=lsquare = สายตะวันออก / inline=lsquare = สายแม่กลองดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
หมวดหมู่:แม่แบบตารางเวลารถไฟ
ยิงธนูโลกเอเชีย

ยิงธนูเอเชีย (World Archery Asia; WAA) เดิมชื่อ สหพันธ์ยิงธนูเอเชีย (Asian Archery Federation; AAF) เป็นองค์กรปกครองของกีฬายิงธนูในทวีปเอเชีย เป็นหนึ่งใน 5 ทวีปภายใต้การดูแลของสหพันธ์กีฬายิงธนูสากล โดยนายช็อง อึย-ซุน นักธุรกิจเกาหลีใต้เป็นประธานสหพันธ์คนปัจจุบัน

**อ้างอิง**

**แหล่งข้อมูลอื่น**
 Official Website- International Archery Federation's official website
ยิงธนู
เอเชีย
สหพันธ์ยิงธนูแอฟริกา

ยิงธนูแอฟริกา (Federation of African Archery; FAA) เป็นองค์กรปกครองส่วนภูมิภาคสำหรับกีฬายิงธนูในทวีปแอฟริกา เป็นหนึ่งใน 5 ทวีปภายใต้การดูแลของสหพันธ์กีฬายิงธนูสากล และได้รับการยอมรับจากองค์กรระหว่างประเทศหลายแห่ง ได้แก่ คณะกรรมการโอลิมปิกภาคพื้นทวีปแอฟริกา และคณะกรรมการยิงธนูเครือจักรภพแอฟริกา

**อ้างอิง**

**แหล่งข้อมูลอื่น**
 Official website date=2023-07-11 
ยิงธนู
แอฟริกา
ยิงธนูโลกยุโรป

ยิงธนูยุโรป (World Archery Europe; WAE, เดิมชื่อ สหภาพยิงธนูยุโรปและเมดิเตอร์เรเนียน (European and Mediterranean Archery Union; EMAU) เป็นองค์กรปกครองของกีฬายิงธนูในทวีปยุโรป เป็นหนึ่งใน 5 ทวีปภายใต้การดูแลของสหพันธ์กีฬายิงธนูสากล มีสำนักงานใหญ่ในกรุงโรม ประเทศอิตาลี เป็นหน่วยงานกำกับดูแลอย่างเป็นทางการที่ให้บริการข่าวสาร ปฏิทิน ประวัติ กฎเกณฑ์ ผลการแข่งขัน และข้อมูลเกี่ยวกับองค์กรสมาชิก นับตั้งแต่ก่อตั้งในปี ค.ศ. 1988 

**อ้างอิง**

**แหล่งข้อมูลอื่น**
 Official website
ยิงธนู
ยุโรป
ไซปรัสแอร์เวย์

ไซปรัสแอร์เวย์ (Κυπριακές Αερογραμμές) เป็นสายการบินประจำชาติของประเทศไซปรัส โดยมีฐานการบินอยู่ที่ท่าอากาศยานนานาชาติลาร์นากา ไซปรัสแอร์เวย์ให้บริการเที่ยวบินสู่จุดหมายปลายทาง 15 แห่งในยุโรป เอเชีย และตะวันออกกลาง ไซปรัสแอร์เวย์เดิมก่อตั้งในชื่อ ชาร์ลีแอร์ไลน์ ในปี 2016 โดยได้เปลี่ยนชื่อเป็นไซปรัสแอร์เวย์หลังจากได้รับสิทธิ์การใช้เครื่องหมายการค้าจากไซปรัสแอร์เวย์เดิมที่เลิกดำเนินงานในปี 2015

**จุดหมายปลายทาง**
ณ เดือนตุลาคม ค.ศ. 2023 ไซปรัสแอร์เวย์ได้ให้บริการเที่ยวบินไปยังจุดหมายปลายทาง 15 แห่ง

**ข้อตกลงการบินร่วม**
ณ เดือนตุลาคม ค.ศ. 2023 ไซปรัสแอร์เวย์ได้ทำข้อตกลงการบินร่วมกับสายการบินดังต่อไปนี้:- อีเจียนแอร์ไลน์- แอร์บอลติก- บลูแอร์- บัลแกเรียแอร์- กาตาร์แอร์เวย์- เอสเซเว่นแอร์ไลน์

**ข้อตกลงระหว่างสายการบิน**
ณ เดือนตุลาคม ค.ศ. 2023 ไซปรัสแอร์เวย์ได้ทำข้อตกลงกับสายการบินดังต่อไปนี้:- สกายเอกซ์เพรส

**ฝูงบิน**
ไฟล์:5B-DDQ @ TLL, 2023-04-03.jpg|thumb|แอร์บัส เอ320-200 ของไซปรัสแอร์เวย์

**ฝูงบินปัจจุบัน**
ณ เดือนกุมภาพันธ์ ค.ศ. 2025 ไซปรัสแอร์เวย์มีเครื่องบินประจำการในฝูงบินดังนี้:
ไซปรัสแอร์เวย์มีอายุฝูงบินเฉลี่ย 8.1 ปี

**ฝูงบินในอดีต**
ไซปรัสแอร์เวย์เคยใ้บริการเครื่องบินดังต่อไปนี้:

**อ้างอิง**
หมวดหมู่:สายการบินสัญชาติไซปรัส
หมวดหมู่:สายการบินที่ก่อตั้งในปี พ.ศ. 2559
หมวดหมู่:บริษัทที่ก่อตั้งในปี พ.ศ. 2559
หมวดหมู่:สายการบินประจำชาติ
ออฟฟิศป่วน ก๊วนอิเล็กทรอนิกส์

ออฟฟิศป่วน ก๊วนอิเล็กทรอนิกส์ (Gauseujeonja) เป็นซีรีส์โทรทัศน์ของเกาหลีใต้ ปี 2022 นำแสดงโดย กวักดงยอน, โคซองฮี, แพ ฮยอนซอง และ คังมิน-อา สร้างจาก เว็บตูนชื่อเดียวกันโดยนักเขียน กวัก แบกซู ซึ่งเผยแพร่บน Naver webtoon ซีรีส์นี้เป็นละครต้นฉบับ ของ Olleh TV และพร้อมให้สตรีมบนแพลตฟอร์มและบน บริการสื่อ OTT Seezn นอกจากนี้ยังออกอากาศในวันศุกร์และวันเสาร์ของ ENA เวลา 21:00 น. ( KST ) ตั้งแต่วันที่ 30 กันยายนถึง 5 พฤศจิกายน 2022  

**เรื่องย่อ**
ซีรีส์นี้เป็นเรื่องเกี่ยวกับพนักงานออฟฟิศของทีมการตลาด 3 ที่สำนักงานใหญ่เครื่องใช้ไฟฟ้าในบ้านของ Gaus Electronics ซึ่งเป็นบริษัทข้ามชาติ เน้นย้ำถึงช่วงสูงและต่ำของชีวิต องค์กรตลอดจนความรักและมิตรภาพระหว่างพนักงาน 

**นักแสดงและตัวละคร**

**หลัก**
 กวักดงยอน รับบท เป็น อี ซังซิก - โก ซองฮีรับบทเป็น ชานาเเร - เบ ฮยอน ซอง รับบท เป็น เเพ็ค มาทัน - คัง มินอา รับบทเป็น คว็อนคังมี 

**สนับสนุน**
 เบค ฮยอนจิน รับบทเป็น กี ซองนัม - ฮอ จุง-โด รับบทเป็น วี จาง-บยอง - จอนซอกชาน รับบทเป็น ชาวาวา - โก อู-รี รับบทเป็น ซอง ฮยอน-มี - เบค ซูจัง รับบทเป็น คิม มุนฮัก - โจ จุงชิ รับบท นา มูมยอง 

**ขยาย**
 คิม จีซอง รับบทเป็น ชเว ดัลซุน - ชอย บันยะ รับบท แม่ของมะทัน - Lee So-hee รับบทเป็น Mo Hae-young 

**การปรากฏตัวพิเศษ**
 ยุน ปาร์ค รับบทเป็น ผู้จัดการ เบ ซูจิน - WJSN Chocome เป็นตัวของตัวเอง 

**เพลงประกอบต้นฉบับ**

**ส่วนที่ 1**

**ส่วนที่ 2**

**ส่วนที่ 3**

**ส่วนที่ 4**

**ตอนที่ 5**

**ผู้ชม**

**ดัดแปลง**
Gaus Electronics หรือ ออฟฟิศป่วน ก๊วนอิเล็กทรอนิกส์ สร้างจากเว็บตูนในชื่อเดียว กันของนักเขียน Kwak Baek-soo(กวัก แบคซู)

**อ้างอิง**

**แหล่งข้อมูลอื่น**
 lang=ko
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:รายการโทรทัศน์ภาษาเกาหลี
หมวดหมู่:CS1 แหล่งที่มาภาษาเกาหลี (ko)
หมวดหมู่:บทความที่มีข้อความภาษาเกาหลี
หมวดหมู่:ภาพยนตร์สารคดีอเมริกัน

ภาพยนตร์สารคดีอเมริกัน

หมวดหมู่:ภาพยนตร์อเมริกันแบ่งตามประเภท
หมวดหมู่:ภาพยนตร์สารคดีแบ่งตามประเทศ
อัลเทิสมูเซอุม

อัลเทิสมูเซอุม (Altes Museum; พิพิธภัณฑ์เก่า) เป็นอาคารอนุรักษ์และพิพิธภัณฑ์บนเกาะพิพิธภัณฑ์ในย่านมิทเทอ เบอร์ลิน ประเทศเยอรมนี สร้างขึ้นในปี 1825 ก่อสร้างเสร็จในปี 1830 โดยดำรัสของพระเจ้าฟรีดริช วิลเฮ็ล์มที่ 3 แห่งปรัสเซีย ตามแนวทางการออกแบบของคาร์ล ฟรีดริค ชินเคิล ตัวอาคารได้รับการยอมรับว่าเป็นตัวอย่างชิ้นสำคัญหนึ่งของสถาปัตยกรรมนีโอคลาสสิก ตัวพิพิธภัณฑ์ติดกันกับอาสนวิหารเบอร์ลินทางตะวันออก, พระราชวังเบอร์ลินทางใต้ และซ็อยฌ์เฮาส์ทางตะวันตด ในปัจจุบัน พิพิธภัณฑ์อัลเทิสเป็นที่ตั้งของอันทีเคินซัมลุง (Antikensammlung; ของสะสมโบราณ) และบางส่วนของมึนซ์คาบีเนท (Münzkabinett; ชองสะสมเหรียญ) ในปี 1999 พิพิธภัณฑ์อัลเทิสในฐานะส่วนหนึ่งของเกาะพิพิธภัณฑ์ ได้รับการขึ้นทะเบียนเป็นแหล่งมรดกโลกโดยยูเนสโกด้วยลักษณะทางสถาปัตยกรรมอันโดดเด่น และในฐานะมรดกของการพัฒนาพิพิธภัณฑ์ขึ้นเป็นปรากฏการณ์ทางสังคมในปลายศตวรรษที่ 19 ถึงต้นศตวรรษที่ 20
อัลเทิสมูเซอุมเดิมทีสร้างขึ้นเพื่อเก็บสะสมของสะสมกลุ่มวิจิตรศิลป์ของนครเบอร์ลิน รวมถึงจิตรกรรมโดยจิตรกรชั้นครู กระนั้นนับตั้งแต่ปี 1904 อัลเทิสมูเซอุมใช้จัดแสดงเพียง Antikensammlung (ของสะสมโบราณวัตถุยุคคลาสสิก) เท่านั้น นับตั้งแต่ปี 1998 ของสะสมชุดดังกล่าวจัดแสดงโบราณวัตถุกรีกซึ่งรวมถึงคลังสมบัติ จัดแสดงบนชั้นล่างของพิพิธภัณฑ์ ส่วนนิทรรศการพิเศษมีจัดแสดงบนชั้นสองของพิพิธภัณฑ์

**อ้างอิง**
หมวดหมู่:พิพิธภัณฑ์ในเบอร์ลิน
หมวดหมู่:เกาะพิพิธภัณฑ์
บีมาเรสทอนนูรุดดีน

บีมาเรสทอนนูรุดดีน (البيمارستان النوري) เป็นบีมาเรสทอน ("โรงพยาบาล") มุสลิมยุคกลางขนาดใหญ่ ตั้งอยู่ในดามัสกัส ประเทศซีเรีย บีมาเรสทอนตั้งอยู่ในย่านอัลฮารีกา ภายในกำแพงเมืองเก่า และอยู่ทางใต้ของมัสยิดอุมัยยะฮ์ บีมาเรสทอนนี้สร้างขึ้นโดยสุลต่านนูรุดดีนแห่งเซนกิดในปี 1154 ชื่อของบีมาเรสทอนนำมาจากชื่อของสุลต่านพระองค์นี้เช่นกัน ต่อมามีการต่อเติมขยายอาคารในปี 1242 โดยหมอบัดรุดดีน (بدر الدين) มีการฟื้นฟูอาคารใหม่ในปี 1975 ปัจจุบัน บีมาเรสทอนนูรุดดีนเป็นที่ตั้งของพิพิธภัณฑ์การแพทย์และวิทยาการในโลกอาหรับ (Museum of Medicine and Science in the Arab World)
บีมาเรสทอนเริ่มต้นก่อาร้างโดยสุลต่านนูรุดดีนในปี 1154 ต่อมา 90 ให้หลัง ได้มีการก่อสร้างระยะที่สองโดยหมอบัดรุดดีนในราวปี 1242 มีการฟื้นฟูอาคารใหม่ในปี 1975 และสร้างพิพิธภัณฑ์ขึ้นภายใน

**ดูเพิ่ม**
 มัดเราะซะฮ์นูรุดดีน

**อ้างอิง**

**แหล่งข้อมูลอื่น**
 Nur al-Din Bimaristan, at archnet.org
ไฟล์:ใบปิดภาพยนตร์ ซาซากิกับมิยาโนะ เดอะมูฟวี่ -ภาคจบการศึกษา-.jpg

== คำอธิบายโดยย่อ**

**การอนุญาตใช้สิทธิ ==
อีเอฟแอลลีกวัน ฤดูกาล 2023–24

อีเอฟแอลลีกวัน (เรียกว่า สกายเบตลีกวัน ด้วยเหตุผลด้านการสนับสนุน) เป็นฤดูกาลที่ 20 ของอีเอฟแอลลีกวันภายใต้ชื่อปัจจุบันและเป็นฤดูกาลที่ 32 ภายใต้รูปแบบลีกปัจจุบัน เริ่มฤดูกาลในวันที่ 5 สิงหาคม 2023
เมื่อวันที่ 16 สิงหาคม 2023 เรดดิงถูกหัก 1 คะแนนเนื่องจากไม่จ่ายเงินให้ผู้เล่นตรงเวลาและไม่เต็มจำนวนถึง 3 ครั้งในฤดูกาล 2022–23 เมื่อวันที่ 13 กันยายน 2023 มีการหักคะแนนเพิ่มอีก 3 คะแนนเนื่องจากไม่สามารถจ่ายค่าจ้างผู้เล่นตรงเวลา
ในวันที่ 3 ตุลาคม 2023 เกมระหว่างเลย์ตัน โอเรียนท์ และลินคอล์นซิตีต้องหยุดลงในนาทีที่ 82 เนื่องจากมีกองเชียร์บนอัฒจันทร์ที่ต้องได้รับการดูแลจากแพทย์ หลังจากล่าช้าไปเกือบ 1 ชั่วโมง กรรมการก็พาผู้เล่นออกจากสนามในที่สุดการแข่งขันก็ถูกยกเลิก ได้รับการยืนยันในภายหลังว่าแม้เจ้าหน้าที่การแพทย์จะพยายามอย่างเต็มที่แล้ว แต่พวกเขาก็ไม่สามารถฟื้นคืนชีพได้ และสรุปว่าเขาเสียชีวิตในที่เกิดเหตุ กองเชียร์คนดังกล่าวถูกระบุในภายหลังว่าคือ Derek Reynolds อายุ 74 ปี ซึ่งเป็นกองเชียร์เลย์ตันโอเรียนท์มาอย่างยาวนานaccess-date=3 October 2023access-date=4 October 2023

**การเปลี่ยนแปลงทีม**
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2022–23:

**มายัง ลีกวัน**
เลื่อนชั้นจาก ลีกทู- ลีย์ตันโอเรียนต์- สตีฟเนจ- นอร์แทมป์ตันทาวน์- คาร์ไลล์ยูไนเต็ด
ตกชั้นจาก แชมเปียนชิป- เรดิง- แบล็กพูล- วีแกนแอทเลติก

**จาก ลีกวัน**
เลื่อนชั้นสู่ แชมเปียนชิป- พลิมัทอาร์ไกล์- อิปสวิชทาวน์- เชฟฟีลด์เวนส์เดย์
ตกชั้นสู่ ลีกทู- ฟอเรสต์กรีนโรเวอส์- แอคคริงตันสแตนลีย์- มิลตีนคีนส์ดอนส์- มอร์คัม

**สนามและที่ตั้ง**

**ตารางคะแนน**

**ผลการแข่งขัน**

**สถิติประจำฤดูกาล**

**ผู้ทำประตูสูงสุด**

**แฮท-ทริคส์**

**ผ่านบอลสูงสุด**

**หมายเหตุ**

**อ้างอิง**
หมวดหมู่:อีเอฟแอลลีกวัน
หมวดหมู่:อีเอฟแอลลีกวัน ฤดูกาล 2023–24
หมวดหมู่:ฟุตบอลลีกอังกฤษในฤดูกาล 2023–24
หมวดหมู่:พายุโซนร้อนกำลังแรงในหมู่เกาะนอร์เทิร์นมาเรียนา

หมวดหมู่:พายุหมุนเขตร้อนแบ่งตามดินแดนในเขตโอเชียเนีย
หมวดหมู่:ภาพยนตร์ที่มีฉากในจังหวัดจันทบุรี

หมวดหมู่:จังหวัดจันทบุรีในบันเทิงคดี
จันทบุรี
หมวดหมู่นี้ รวบรวมบทความเกี่ยวกับภาพยนตร์ที่มีเนื้อหาเกี่ยวกับจังหวัดจันทบุรี หรือชุมชนในพื้นที่จังหวัดจันทบุรี 
สำหรับภาพยนตร์ที่ถ่ายทำในจังหวัดจันทบุรี ดูที่ :หมวดหมู่:ภาพยนตร์ที่ถ่ายทำในจังหวัดจันทบุรี
เซโน

ซีโน หรือ เซโน (Ζήνων) อาจหมายถึง

**บุคคล**

**นักปรัชญา**
 ซีโนแห่งเอเลีย (lk=on)- เซโนแห่งซิเทียม (333 – 264 BCE) ผู้ก่อตั้งลัทธิสโตอิก

**บุคคลอื่นในสมัยโบราณ ==
ตำบลตะโก (อำเภอทุ่งตะโก)

ตะโก เป็นตำบลหนึ่งในอำเภอทุ่งตะโก จังหวัดชุมพร พื้นที่ทั้งหมดอยู่ในความรับผิดชอบของ องค์การบริหารส่วนตำบลตะโก ตั้งอยู่ห่างจากอำเภอทุ่งตะโก ประมาณ 5 กิโลเมตร

**อาณาเขตติดต่อ**
 ทิศเหนือ ติดต่อกับตำบลช่องไม้แก้วและตำบลทุ่งตะไคร- ทิศตะวันออก ติดต่อกับตำบลปากตะโกและตำบลบางน้ำจืด (อำเภอหลังสวน)- ทิศใต้ ติดต่อกับตำบลนาขา (อำเภอหลังสวน)- ทิศตะวันตก ติดต่อกับตำบลหาดยาย (อำเภอหลังสวน) และตำบลเขาค่าย (อำเภอสวี)

**การปกครอง**
ตำบลตะโกแบ่งการปกครองออกเป็น 14 หมู่บ้าน คือ
*หมู่ที่ 1 บ้านท่าทอง
*หมู่ที่ 2 บ้านท่า	
*หมู่ที่ 3 บ้านคลองเพรา	
*หมู่ที่ 4 บ้านแหลมยางนา	
*หมู่ที่ 5 บ้านทับช้าง
*หมู่ที่ 6 บ้านควนดิน
*หมู่ที่ 7 บ้านดอนเมา
*หมู่ที่ 8 บ้านเขาเหรง
*หมู่ที่ 9 บ้านควนเสาธง
*หมู่ที่ 10 บ้านฉานเรน	
*หมู่ที่ 11 บ้านเนินทอง
*หมู่ที่ 12 บ้านห้วยคล้า
*หมู่ที่ 13 บ้านคลองลาด
*หมู่ที่ 14 บ้านสามแยกจำปา	

**อ้างอิง**
ตะโก
ตะโก
ฟูทูรีอุม

ฟูทูรีอุม
ฟูทูรีอุม (Futurium) เป็นพิพิธภัณฑ์ที่มีห้องทดลองและจัดแสดงนิทรรศการแนวล้ำสมัย ฟูทูรีอุมเป็นโครงการที่คณะรัฐมนตรีเยอรมนีและบรรดาหน่วยงานด้านวิทยาศาสตร์ริเริ่มขึ้น ฟูทูรีอุมเปิดให้บริการเมื่อเดือนกันยายน 2019 เพื่อเป็น "สถานที่เพื่อนำเสนอและพูดคุยเกี่ยวกับวิทยาศาสตร์ การค้นคว้าวิจัย และการพัฒนา"
อาคารนิทรรศการตั้งอยู่บนถนนอเล็คซันเดอรูเฟอร์ (Alexanderufer) ในเขตมิทเทอของกรุงเบอร์ลินมีพื้นที่ใช้สอยขนาด 8,154 ตารางเมตร ขนาดความสูง 3 ชั้น เป็นพื้นที่จัดแสดงถาวรขนาด 3,200 ตารางเมตร และอีก 600 ตารางเมตรในชั้นใต้ดินสำหรับนิทรรศการพิเศษ รวมถึงมีลานเสวนาเพื่อการพบปะพูดคุยเกี่ยวกับวิทยาศาสตร์ การเมือง วัฒนธรรม และสังคมพลเมือง

**อ้างอิง ==
มิกกี ฟัน เดอ แฟ็น

มิกกี ฟัน เดอ แฟ็น (Micky van de Ven; เกิด 19 เมษายน 2001) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหลังให้กับทอตนัมฮอตสเปอร์ในพรีเมียร์ลีกและทีมชาติเนเธอร์แลนด์

**ระดับสโมสร**

**เริ่มต้นอาชีพ**
ฟัน เดอ แฟ็นเริ่มต้นอาชีพของเขากับสโมสรฟุตบอลโฟเลินดัม และเปิดตัวในนามทีมชุดใหญ่เจอกับโยง เปเอสเฟ ในเอร์สเตอดีวีซี โดยลงเล่น 19 นัดในช่วงฤดูกาล 2019–20 เขารับตำแหน่งกัปตันทีมในฤดูกาลถัดมาและยิงได้ 2 ประตูจากการลงเล่น 26 นัด ทำให้ฟอเลินดัมเข้าถึงรอบเพลย์ออฟเลื่อนชั้นแต่พลาดการเลื่อนชั้น
ฟัน เดอ แฟ็นย้ายไปเฟาเอ็ฟเอ็ล ว็อลฟส์บวร์ค ในปี 2021 ในราคา 3.15 ล้านยูโร และลงเล่นเพียง 5 นัดในฤดูกาล 2021–22 ก่อนที่จะลงเล่นทั้งหมด 33 นัดในบุนเดสลีกาพลาดการแข่งขันเพียงนัดเดียวในช่วงฤดูกาล 2022–23 โดยทำประตูเดียวของเขาในนัดที่ชนะโบรุสซีอาดอร์ทมุนด์ 2–0

**ทอตนัมฮอตสเปอร์**
เมื่อวันที่ 8 สิงหาคม 2023 มีการประกาศว่าฟัน เดอ แฟ็นได้เซ็นสัญญา 6 ปีกับทอตนัมฮอตสเปอร์ มีรายงานว่าสัญญาดังกล่าวมีมูลค่าราว 50 ล้านยูโร ซึ่งเกือบเท่ากับราคาที่เป็นสถิติของสโมสรสำหรับกองหลังตัวกลางอย่างกริสเตียน โรเมโรเมื่อปีก่อน ฟัน เดอ แฟ็น ประเดิมสนามให้กับทอตนัมเมื่อวันที่ 13 สิงหาคมระหว่างนัดแรกของพรีเมียร์ลีก ฤดูกาล 2023–24 ในเกมเยือนเบรนต์ฟอร์ด เมื่อวันที่ 7 ตุลาคม 2023 เขายิงประตูแรกในฟุตบอลอังกฤษให้ทอตนัมชนะลูตันทาวน์ 1–0

**อ้างอิง**
หมวดหมู่:กองหลังฟุตบอล
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นในชุดชนะเลิศยูฟ่ายูโรปาลีก
ค็อมพยูเทอร์ชปีเลอมูเซอุม เบอร์ลิน

ค็อมพยูเทอร์ชปีเลอมูเซอุม (Computerspielemuseum; พิพิธภัณฑ์เกมคอมพิวเตอร์) เป็นพิพิธภัณฑ์วิดีโอเกม ตั้งขึ้นที่เบอร์ลินในปี 1997 ก่อนจะปิดให้บริการงานจัดแสดงถาวรในปี 2000 และกลายมาเป็นพิพิธภัณฑ์ออนไลน์โดยสมบูรณ์ กระทั่งปี 2011 ได้เปิดตัวนิทรรศการถาวรอีกครั้งในเขตฟรีดริชส์ไฮน์ของเบอร์ลิน ตั้งอยู่ริมถนนคาร์ล มาคส์
นับตั้งแต่เปิดตัวในปี 1997 พิพิธภัณฑ์ได้จัดแสดงนิทรรศการในระดับชาติและนานาชาติถึง 30 ครั้ง ซึ่งรวมถึงโครงการ "pong.mythos" ที่ได้รับการสนับสนุนโดยมูลนิธิวัฒนธรรมสหพันธ์เยอรมัน และถือเป็นนิทรรศการเคลื่อนที่ที่ประสบความสำเร็จสูงสุดในประวัติศาสตร์เกมคอมพิวเตอร์ ในระยะเวลา 5 ปี มียอดผู้เข้าชมนิทรรศการดังกล่าว 470,000 คน ของสะสมของพิพิธภัณฑ์ประกอบด้วยอุปกรณ์สำรองข้อมูลจำนวน 25,000 ชิ้นที่มีเกม, นิตยสารเทคนิค 12,000 ชิ้น และเครื่องเล่นเกมต่าง ๆ ทั้งเกมอาเขต, คอมพิวเตอร์ครัวเรือน, ระบบคอนโซล ไปจนถึงเอกสารต่าง ๆ ที่เกี่ยวข้องจำนวนมาก ซึ่งรวมถึงวิดีโอ โปสเตอร์ คู่มือ พิพิธภัณฑ์ถือว่ามีของสะสมซอฟต์แวร์และฮาร์ดแวร์เพื่อความบันเทิงมากที่สุดแห่งหนึ่งของยุโรป ของสะสมทั้งหมดเป็นของสมาคมเสริมกำลังเพื่อกิจการเยาวชนและสังคม ตัวพิพิธภัณฑ์ดำเนินงานโดยบริษัท เกมส์เฮาส์ จำกัด อาคารนิทรรศการถาวรหลังใหม่ริมถนนคาร์ล มาคส์ ก่อสร้างด้วยเงินทุนจากกองทุนหวยเยอรมันและจากโครงการลงทุนทางวัฒนธรรมของกรมกิจการวัฒนธรรม
พิพิธภัณฑ์จัดแสดงงานจัดแสดงแบบโต้ตอบมากกว่า 300 ชิ้น ที่บอกเล่าประวัติศาสตร์วัฒนธรรมของการเล่นเกมคอมพิวเตอร์ หนึ่งในส่วนสำคัญของงานจัดแสดงคือวิดีโอเกมอาเขตของจริงจากคริสต์ทศวรรษ 1980 ระบบคอนโซลเกมต่าง ๆ ที่จัดแสดงมีตั้งแต่แม็กนาว็อกซ์ออดิสซีย์ฉบับดั้งเดิมจากปี 1972 ไปจนถึงของใช้ในบ้านอย่างเกมของนินเทนโดและเครื่องเล่นทุกรุ่นจากกลุ่มเพลย์สเตชัน ส่วนจัดแสดงหนึ่งของพิพิธภัณฑ์มีชื่อว่า "เพนสเตชัน" (PainStation; เป็นคำล้อของเพลย์สเตชัน รวมกับคำว่า pain ซึ่งแปลว่าความเจ็บปวด) ที่ซึ่งผู้แพ้ในเกมจะต้องถูกลงโทษทางกาย เช่นด้วยความร้อนหรือด้วยไฟฟ้าช็อตเบา ๆ

**อ้างอิง**

**แหล่งข้อมูลอื่น**
www.computerspielemuseum.de pl
หมวดหมู่:พิพิธภัณฑ์ในเบอร์ลิน
วิจิแลนตี

วิจิแลนตี (비질란테; Vigilante) หรือ วิจิลันเต้efn|ตามคำบรรยายโดยดิสนีย์+ ฮอตสตาร์ ในประเทศไทย เป็นละครสตรีมมิงเกาหลีใต้ นำแสดงโดยนัม จู-ฮย็อก, ยู จี-แท, อี จุน-ฮย็อก และคิม โซ-จิน สร้างจากการ์ตูนชื่อเดียวกันในเนเวอร์เว็บตูน ซึ่งเขียนโดย คิม กยู-ซัม
วิจิแลนตีเปิดตัวครั้งแรกบนหน้าจอของเทศกาลภาพยนตร์นานาชาติปูซานครั้งที่ 28 เมื่อวันที่ 5 ตุลาคม ค.ศ. 2023 โดยมีการฉาย 3 ตอนจากทั้งหมด 8 ตอน โดยในต่อมาได้เผยแพร่บนดิสนีย์+ เมื่อวันที่ 8 พฤศจิกายน ค.ศ. 2023

**เรื่องย่อ**
คิม จี-ยง (นัม จู-ฮย็อก) เป็นนักเรียนที่โรงเรียนตำรวจในประเทศเกาหลีใต้ ซึ่งได้กระทำการเป็นศาลเตี้ยโดยได้รับฉายาว่า วิจิแลนตี โดยในช่วงเวลาตอนกลางคืนจะกระทำการลงโทษอาชญากรที่ก่ออาชญากรรมอย่างต่อเนื่องแม้จะถูกลงโทษตามกฎหมายก็ตาม การกระทำของจี-ยงยังดึงดูดความสนใจของหัวหน้าทีมสืบสวนภูมิภาคที่ชื่อว่าโจ ฮ็อน (ยู จี-แท) ซึ่งเริ่มปฏิบัติการเพื่อจับกุมศาลเตี้ย

**นักแสดง**

**นักแสดงนำ**
 นัม จู-ฮย็อก รับบทเป็น คิม จี-ยง
นักเรียนตำรวจ ซึ่งกำลังศึกษาที่โรงเรียนตำรวจ และเป็นวิจิแลนตี ฮีโร่แห่งความมืดที่ตัดสินอาชญากรในตอนกลางคืน- ยู จี-แท รับบทเป็น โจ ฮ็อน 
นักสืบหน่วยงานสืบสวนนครบาลที่กำลังแกะรอยวิจิแลนตี ซึ่งกำลังได้รับความสนใจจากสื่อ แวดวงการเมืองและธุรกิจ
*คิม โซ-จิน รับบทเป็น ชเว มี-รยอ
นักข่าวประจำสถานีโทรทัศน์ผู้พยายามเปิดเผยเรื่องราวศาลเตี้ยของวิจิแลนตี เธอเป็นคนที่มีความศรัทธาและความเชื่อมั่นในสื่อสารมวลชน- อี จุน-ฮย็อก รับบทเป็น โจ คัง-อุก
รองประธานของ DK Group ผู้ใฝ่ฝันอยากจะเป็นฮีโร่อย่างแบทแมนมาตั้งแต่เด็ก เขาสนับสนุนการกระทำศาลเตี้ยของวิจิแลนตี เพื่อให้คิม จี-ยงกลายเป็นฮีโร่ตัวจริง

**นักแสดงสมทบ**
 คิม ช็อล-ยุน รับบทเป็น หนุ่มผมสีเหลือง (ซ็อลย็อล)- อี ซึง-วู รับบทเป็น มิน ซ็อล-อุค
 นักเรียนต้นแบบโรงเรียนตำรวจ และเป็นเพื่อนที่ดีของจียง และเป็นนักกีฬายูโด- โจ ฮัน-อุน รับบทเป็น ฮวัง-ซง 
 นักเรียนโรงเรียนตำรวจ และเป็นเพื่อนที่ดีของจียงและซ็อลอุค- คว็อน แฮ-ฮโย รับบทเป็น อี จุน-ย็อบ
 อาจารย์ประจำโรงเรียนตำรวจ- ยุน คย็อง-โฮ รับบทเป็น คิม ซัง-ดู
 ซีอีโอของ Sewool Future Resources เขาถูกตัดสินว่าวิจิแลนเต้ไม่มีความผิดฐานก่อเหตุฆาตกรรม- ชิน ช็อง-กึน รับบทเป็น มิสเตอร์ บัง
 นักฆ่า- อี แฮ-ย็อง รับบทเป็น อืม จอง-ฮ็ยอบ

**ออกอากาศ**
วิจิแลนตี หลังจากการฉายรอบปฐมทัศน์ใน เทศกาลภาพยนตร์นานาชาติปูซานครั้งที่ 28 ในวันที่ 5 ตุลาคม ค.ศ. 2023 จะออกอากาศในวันที่ 8 พฤศจิกายน ค.ศ. 2023 รวมทั้งหมด 8 ตอน โดยจะออกอากาศสองตอนต่อสัปดาห์ในทุก ๆ วันพุธ

**หมายเหตุ**

**อ้างอิง**

**แหล่งข้อมูลอื่น**
Vigilante date=2023-12-24  ใน BIFF-  Vigilante ใน เว็บตูนประเทศเกาหลี ko-  Vigilante ใน เว็บตูนประเทศไทย th
หมวดหมู่:รายการโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2566
หมวดหมู่:ผลงานต้นฉบับของดิสนีย์+
หมวดหมู่:บทความที่มีข้อความภาษาเกาหลี
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวระทึกขวัญเกาหลีใต้
หมวดหมู่:รายการโทรทัศน์ที่สร้างจากเว็บตูนของเกาหลีใต้
หมวดหมู่:ละครโทรทัศน์โดยสตูดิโอเอ็น (เนเวอร์)
หมวดหมู่:เว็บซีรีส์เกาหลีใต้
หมวดหมู่:ตัวละครที่เป็นผู้ทำตัวเป็นศาลเตี้ย
เซโนแห่งซิเทียม

เซโนแห่งซิเทียม (oʊ; langx|grc-x-koine|Ζήνων ὁ Κιτιεύς, Zēnōn ho Kitieus; c. 334 – c. 262 BC) เป็นนักปรัชญาชาวกรีกโบราณจากซิเทียม ในดินแดนไซปรัส 
เซโนเป็นผู้ก่อตั้งปรัชญาในสำนักคิดสโตอิกซึ่งเขาได้สอนในกรุงเอเธนส์ในช่วงประมาณสามร้อยปีก่อนคริสตกาล โดยใช้พื้นฐานแนวคิดจาก Cynicism สำนักคิดสโตอิกให้ความสำคัญกับคุณความดีและความสงบทางใจที่ได้จากการใช้ชีวิตในทางกุศลสอดคล้องไปกับธรรมชาติ แนวคิดนี้เป็นที่นิยมและเจริญงอกงามขึ้นเป็นสำนักคิดที่ยิ่งใหญ่ในทางปรัชญาตั้งแต่สมัยเฮลเลนิสต์ไปถึงโรมโบราณ จากนั้นจึงถูกนำกลับมารื้อฟื้นใหม่ในสมัยฟื้นฟูศิลปวิทยาเป็นนีโอสโตอิก และในสมัยปัจจุบันเรียนกว่าโมเดิร์นสโตอิก

**ผลงาน**
ผลงานต้นฉบับของเซโนไม่หลงเหลือให้ศึกษาได้ในปัจจุบัน มีเพียงคำพูดสั้นๆ ที่มีผู้อื่นได้เขียนกล่าวอ้างถึง  งานที่สำคัญที่สุดคือ Republic ของเขาซึ่งตั้งเขียนอย่างลอกเลียนหรือหรือปฏิเสธงานชื่อเดียวกันของเพลโต  แม้ว่าจะไม่มีหนังสือต้นฉบับให้ศึกษา งานชิ้นนี้เป็นที่กล่าวถึงมากที่สุดในบรรดาผลงานของเซโน  งานชิ้นนี้กล่าวถึงวิสัยทัศน์ของเซโนในสังคมอุดมคติของสำนักคิดสโตอิก
รายชื่อผลงานเขียนของเซโนที่เป็นที่รู้จักกันมีดังต่อไปนี้:loc=§ 4- งานเขียนด้านจริยศาสตร์:
** Πολιτεία – Republic
** Περὶ τοῦ κατὰ φύσιν βίου – On Life according to Nature
** Περὶ ὁρμῆς ἢ Περὶ ἀνθρώπου φύσεως – On Impulse, or on the Nature of Humans
** Περὶ παθῶν – On Passions
** Περὶ τοῦ καθήκοντος – On Duty
** Περὶ νόμου – On Law
** Περὶ τῆς Ἑλληνικῆς παιδείας – On Greek Education- งานเขียนด้านฟิสิกส์:
** Περὶ ὄψεως – On Sight
** Περὶ τοῦ ὅλου – On the Universe
** Περὶ σημείων – On Signs
** Πυθαγορικά – Pythagorean Doctrines- งานเขียนด้านตรรกศาสตร์:
** Καθολικά – General Things
** Περὶ λέξεων
** Προβλημάτων Ὁμηρικῶν εʹ – Homeric Problems
** Περὶ ποιητικῆς ἀκροάσεως – On Poetical Readings- งานด้านอื่น:
** Τέχνη
** Λύσεις – Solutions
** Ἔλεγχοι βʹ
** Ἄπομνημονεύματα Κράτητος ἠθικά
** Περὶ οὐσίας – On Being
** Περὶ φύσεως – On Nature
** Περὶ λόγου – On the Logos
** Εἰς Ἡσιόδου θεογονίαν
** Διατριβαί – Discourses
** Χρεῖαι

**อ้างอิง**

**แหล่งข้อมูลอื่น**
หมวดหมู่:ยุคเฮลเลนิสติก
ตำบลนาขา

นาขา เป็นตำบลหนึ่งในอำเภอหลังสวน จังหวัดชุมพร พื้นที่ทั้งหมดอยู่ในความรับผิดชอบของ องค์การบริหารส่วนตำบลนาขา ตั้งอยู่ห่างจากอำเภอหลังสวน ประมาณ 13.5 กิโลเมตร

**อาณาเขตติดต่อ**
 ทิศเหนือ ติดต่อกับตำบลตะโก (อำเภอทุ่งตะโก)- ทิศตะวันออก ติดต่อกับตำบลบางน้ำจืด- ทิศใต้ ติดต่อกับตำบลแหลมทรายและตำบลวังตะกอ- ทิศตะวันตก ติดต่อกับตำบลหาดยาย

**การปกครอง**
ตำบลนาขาแบ่งการปกครองออกเป็น 13 หมู่บ้าน โดยมีพื้นที่อยู่ในเขตผังเมืองโดยรวมเทศบาลเมืองหลังสวนบางส่วน 1 หมู่บ้าน และมีหมู่บ้านที่ตั้งอยู่ในเขตป่าสงวนแห่งชาติบางส่วน 4 หมู่บ้าน และมีหมู่บ้านตั้งใหม่ในปี 2543 อีก 2 หมู่บ้าน

**สถานที่สำคัญ**
 การศึกษา  - โรงเรียน- โรงเรียนบ้านดอนตาผล- โรงเรียนบ้านในเหมือง- โรงเรียนวัดนพคุณ- โรงเรียนตำรวจตระเวนชายแดนบ้านห้วยเหมือง- โรงเรียนบ้านหนองปลา
 การสาธารณสุข- โรงพยาบาลส่งเสริมสุขภาพตำบลนาขา- โรงพยาบาลส่งเสริมสุขภาพตำบลบ้านห้วยเหมือง
 การศาสนา- วัด/สำนักสงฆ์- วัดดอนวาส- วัดใหม่นพคุณ- วัดในเหมือง

**อ้างอิง**
นาขา
นาขา
หมวดหมู่:ผู้ใช้ที่เข้าร่วมโครงการวิกิพลังงาน

หมวดหมู่:ชาววิกิพีเดียแบ่งตามโครงการวิกิ
หมวดหมู่:โครงการวิกิพลังงาน
เกอเด็งค์ชเต็ทเทอแบร์ลีเนอร์เมาเออร์

ฝั่งตะวันออกของอนุสรณ์สถาน
เกอเด็งค์ชเต็ทเทอแบร์ลีเนอร์เมาเออร์ หรือ อนุสรณ์สถานกำแพงเบอร์ลิน (Gedenkstätte Berliner Mauer) เป็นอนุสรณ์สถานที่ระลึกถึงการแบ่งเบอร์ลินด้วยกำแพงเบอร์ลินและถึงการเสียชีวิตที่เกิดขึ้นที่นั่น อนุสรณ์สถานตั้งขึ้นในปี 1998 โดยรัฐบาลเยอรมนีและรัฐบาลรัฐเบอร์ลิน อนุสรณ์สถานตั้งอยูบนถนนแบร์เนาตรงจุดที่ตัดกับอัคเคอร์ชตราเซอ อนุสรณ์สถานประกอบไปด้วยโบสถ์น้อยแห่งการปรองดอง, ศูนย์ข้อมูลกำแพงเบอร์ลิน (Dokumentationszentrum Berliner Mauer), กำแพงเบอร์ลินเดิมความยาว adj=off, หน้าต่างแห่งการจดจำ และศูนย์ข้อมูล
แนวคิดของอนุสรณ์สถานนี้เสนอโดยด็อยท์เชิสฮิสโทริชเชิสมูเซอุม (พิพิธภัณฑ์ประวัติศาสตร์เยอรมนี) ในฐานะผู้แทนของรัฐบาลรัฐเบอร์ลิน โดยว่าจ้างให้สถาปนิกโคลฮ็อฟและโคลฮ็อฟ (Kohlhoff & Kohlhoff) เป็นผู้ออกแบบ มูลค่าการก่อสร้างอยู่ที่ 2.2 ล้านมาร์ค รัฐบาลกลางเป็นผู้ดูแลค่าก่อสร้าง ส่วนรัฐบาลรัฐเป็นผู้ดูแลค่าทำนุบำรุง ในวันที่ 11 กันยายน 2008 สภาผู้แทนราษฎรเบอร์ลินอนุมัติการเปิดอนุสรณ์สถานเนื่องในโอกาสครบรอบวันที่กำแพงเบอร์ลินถูกทำลายลง
ตรงหัวมุมถนนแบร์เนากับการ์เทินชตราเซอเป็นที่ตั้งของศูนย์ข้อมูลนักท่องเที่ยว พื้นที่กลางแจ้งของอนุสรณ์สถาน ทางตะวันตกของสถานีแบร์ลีนนอร์ทบานโฮฟได้แปรสภาพเป็นแอร์อินเนอรุงส์ลันท์ชัฟท์ (Erinnerungslandschaft; ภูมิทัศน์แห่งการระลึก) นอกจากนี้ยังมีอนุสรณ์อีกบางส่วนที่อยู่บนอัคเคอร์ชตราเซอ

**อ้างอิง**
หมวดหมู่:กำแพงเบอร์ลิน
หมวดหมู่:อนุสรณ์สถานในเบอร์ลิน
หมวดหมู่:พิพิธภัณฑ์ในเบอร์ลิน
อัลเทอนัทซีโอนาลกาเลอรี

อัลเทอนัทซีโอนาลกาเลอรี (Alte Nationalgalerie; หอศิลป์แห่งชาติเก่า) เป็นอาคารอนุรักษ์และพิพิธภัณฑ์บนเกาะพิพิธภัณฑ์ในย่านมิทเทอของกรุงเบอร์ลิน หอศิลป์สร้างขึ้นระหว่างปี 1862 ถึง 1876 ตามพระราชโองการของพระเจ้าฟรีดริช วิลเฮ็ล์มที่ 4 แห่งปรัสเซีย ตามแปลนที่ออกแบบโดยฟรีดริช เอากุสท์ ชตือเลอร์ และโยฮัน ไฮน์ริช ชตรัค และตามแบบสถาปัตยกรรมนีโอคลาสสิกและฟื้นฟูเรอแนซ็องส์ บันไดด้านนอกของอาคารพิพิธภัณฑ์เป็นที่ตั้งของอนุสรณ์แด่พระเจ้าฟรีดริช วิลเฮ็ล์มที่ 4 ปัจจุบัน อัลเทอนัทซีโอนาลกาเลอรีจัดแสดงจิตรกรรมและประติมากรรมจากศตวรรษที่ 19 และมีนักท่องเที่ยวเข้าชมจำนวนมาก ในปี 1999 หอศิลป์ในฐานะส่วนหนึ่งของเกาะพิพิธภัณฑ์ได้รับการขึ้นทะเบียนเป็นแหล่งมรดกโลกโดยยูเนสโกด้วยลักษณะทางสถาปัตยกรรมอันโดดเด่น และในฐานะมรดกของการพัฒนาพิพิธภัณฑ์ขึ้นเป็นปรากฏการณ์ทางสังคมในปลายศตวรรษที่ 19 ถึงต้นศตวรรษที่ 20

**อ้างอิง**
หมวดหมู่:หอศิลป์ในเบอร์ลิน
หมวดหมู่:พิพิธภัณฑ์ในเบอร์ลิน
หมวดหมู่:เกาะพิพิธภัณฑ์
พิพิธภัณฑ์ธรณีวิทยาและประวัติศาสตร์แห่งรัฐอาร์ทซัค

พิพิธภัณฑ์ธรณีวิทยาและประวัติศาสตร์แห่งรัฐอาร์ทซัค (Արցախի Պետական Պատմաերկրաբանական Թանգարան, Artsakh State Historical Museum of Local Lore) ก่อตั้งขึ้นใน พ.ศ. 2482 ในเมืองสเตพานาแกร์ต (ฮันเกนดี) พิพิธภัณฑ์แห่งนี้มีจุดมุ่งหมายเพื่อรักษาประวัติศาสตร์ทางวัฒนธรรมและโบราณคดีของชาวอาร์ทซัค รวบรวมสิ่งประดิษฐ์ทางวัฒนธรรมในประวัติศาสตร์กว่า 50,000 ชิ้น ซึ่งนำเสนอต้นกำเนิดและการพัฒนาของดินแดนและผู้อยู่อาศัย การขุดค้นทางโบราณคดีที่ดำเนินการในภูมิภาคเมื่อเร็ว ๆ นี้ได้เพิ่มสิ่งสะสมที่มีคุณค่าให้กับพิพิธภัณฑ์

**ส่วนจัดแสดงโบราณคดี**
เมื่อเข้าไปในพิพิธภัณฑ์ ห้องนิทรรศการจะเริ่มต้นด้วยแบบจำลองที่แสดงให้เห็นภูมิทัศน์ตามธรรมชาติของอาร์ทซัค ถัดลงมาคือห้องโถงทางโบราณคดีซึ่งมีแบบจำลองของการกลายเป็นหิน อุปกรณ์ในช่วงต้นของยุคหิน วัตถุที่ทำจากสำริดต่าง ๆ (เครื่องใช้ อาวุธ เครื่องประดับ) สิ่งอนุรักษ์จากสมัยของรัฐอูราร์ตู ภาชนะเครื่องเคลือบดินเผาที่ประดับประดาอย่างสวยงาม เหรียญเงินและเหรียญทองแดงจากอาร์มีเนีย โรมัน เปอร์เซีย และที่อื่นๆ

**ส่วนยุคกลาง**
ส่วนยุคกลางของพิพิธภัณฑ์เริ่มต้นด้วยนิทรรศการภาพวาดและแผนที่ที่เกี่ยวข้องของนักบุญกริกอร์ ลูซาวอริช (Գրիգոր Լուսավորիչ) ผู้นำศาสนาชาวอาร์มีเนียซึ่งได้ก่อตั้งโบสถ์แห่งแรกในอาร์ทซัคคืออารามอมารัส  นอกจากนี้ยังมีหลักฐานจริงเกี่ยวกับการเผยแผ่ศาสนาของท่านในภูมิภาคคอเคซัสตอนใต้
สิ่งที่น่าสนใจเป็นพิเศษคือส่วนชาติพันธุ์วิทยาซึ่งนิทรรศการเริ่มต้นด้วยการจัดแสดงฉากของสังคมอำนาจฝ่ายบิดาในอาร์ทซัค

**ส่วนจัดแสดงพรม**
มีการจัดแสดงสาธิตการทอพรมแบบดั้งเดิม ตัวอย่างพรมแบบอาร์ทซัค และพรมในคริสต์ศตวรรษที่ 18–20 เขตชูชีในอาร์ทซัคเป็นศูนย์กลางของวัฒนธรรมอาร์มีเนียในคริสต์ศตวรรษที่ 19 ซึ่งถ่ายทอดผ่านสิ่งจัดแสดงคือหนังสือพระวรสาร สิ่งพิมพ์เก่า และภาพถ่าย

**ส่วนสมัยใหม่**
ส่วนสมัยใหม่และยุคปัจจุบันนำเสนอวัสดุสารคดีที่สมบูรณ์เกี่ยวกับการต่อสู้เพื่อการปลดปล่อยแห่งชาติของชาวอาร์ทซัคเชื้อสายอาร์มีเนีย กับกองทัพอาเซอร์ไบจาน (พ.ศ. 2461–2464) มีการจัดแสดงแผนที่ของอาร์มีเนียใน พ.ศ. 2469 ซึ่งจัดทำขึ้นตามสนธิสัญญาสหภาพเมื่อวันที่ 10 สิงหาคม พ.ศ. 2463 รวมถึงเอกสารที่เป็นหลักฐานถึงเหตุการณ์โศกนาฏกรรมที่เกิดขึ้นเมื่อวันที่ 23 มีนาคม พ.ศ. 2463 ซึ่งบอกเล่าเกี่ยวกับการบังคับผนวกภูมิภาคคาราบัคเป็นส่วนหนึ่งของสาธารณรัฐสังคมนิยมโซเวียตอาเซอร์ไบจาน

**ส่วนขบวนการชาตินิยมอาร์ทซัค**
จัดแสดงสิ่งที่น่าสนใจของขบวนการคาราบัค ซึ่งเป็นขบวนการชาตินิยมของชาวอาร์มีเนีย, สงครามปลดปล่อยแห่งชาติคาราบัค และส่วนสุดท้ายของพิพิธภัณฑ์บอกเล่าเกี่ยวกับขบวนการในช่วงหลังสงคราม
มีร้านขายของที่ระลึกเล็ก ๆ ในพิพิธภัณฑ์ ซึ่งผู้เข้าชมสามารถซื้อจุลสาร หนังสือ และอัลบั้มภาพ พิพิธภัณฑ์เปิดทุกวันยกเว้นวันอาทิตย์

**อ้างอิง**
อาร์ทซัค
หมวดหมู่:วัฒนธรรมสาธารณรัฐอาร์ทซัค
หมวดหมู่:สิ่งก่อสร้างในฮันเกนดี
หมวดหมู่:สถานที่ท่องเที่ยวในประเทศอาเซอร์ไบจาน